На працягу першай паловы 1944 г. камандаванню групы армій «D» былі падпарадкаваны войскі групы армій «B» і групы армій «G», а ў канцы года яшчэ і групы армій «H». З 10 верасня 1944 г. групу пачалі называць выключна як "Галоўнае камандаванне «Захаду»". З моманту высадкі саюзнікаў у Нармандыі, а ў далейшым і на паўднёвым узбярэжжы Францыі, вяла абарончыі баі з паступовым адыходам да меж Трэцяга Рэйху. Факіычна камандаваннем ажыццяўляла кіраўніцтва ўсімі нямецкімі войскамі на Заходнем фронце. 25 сакавіка 1945 г. яна была пераіменавана ў "Галоўнакамандаванне «Поўдзень»". 22 красавіка 1945 г., пасля капітуляцыі нямецкіх войск у Паўночнай Італіі ўзяла на сябе лінію абароны па ўсёй тэрыторыі Паўднёвай Германіі. Капітулявала 6 мая 1945.